આજકાલ વિકાસની વાતો બહુ થાય છે, પછી ભલે તેમાં રાજકારણ વધુ હોય. સામાન્ય નાગરિકોને માત્ર વિકાસમાં જ રસ હોય છે. શહેરનો વિકાસ 1990 પછી સારો એવો થયો છે. આ વિકાસમાં ઘણાં અધિકારીઓ તથા નેતાઓની ભાગીદારી રહી છે. હવે અમદાવાદમાં વર્ષો પછી ફરી મજબૂત અધિકારીઓ આવ્યા છે અને એનો ફાયદો શહેરીજનોને મળશે તે નક્કી છે. 1994થી 1997નો સમયગાળો શહેરીજનો માટે શ્રેષ્ઠ હતો અને તે સમયે મ્યુનિસિપલ કમિશનરપદે કેશવ વર્મા હતા. તેમણે શહેરના વિકાસમાં સિંહફાળો આપ્યો હતો. બીજી બાજુ, 2005 સુધી ઔડાના ચેરમેનપદે રાજકીય નેતા સુરેન્દ્ર પટેલ (કાકા)હતા. તેમણે ઔડાનો વિસ્તાર, જે આજે આપણે ન્યૂ વેસ્ટ ઝોન કહીએ છીએ તેનો વિકાસ કર્યો હતો. આ બંનેએ શહેરનો વિકાસ ઘણી ઝડપથી કર્યો. ત્યારપછી એકલા હાથે શહેરનો વિકાસ કરનાર આઇ.પી. ગૌતમને ભૂલી શકાય તેમ નથી. જો તેમની સાથે ઔડામાં પણ કોઇ મજબૂત અધિકારી કે ચેરમેનપદે કોઇ સક્ષમ નેતા હોત તો આજે શહેરની શકલ બદલાઇ ગઇ હોત!